VUODEN HARRASTUSKOIRA

* Kilpailu käydään kalenterivuosittain.
* Vuoden harrastuskoira -kilpailuun osallistuvan koiran omistajan tulee olla Suomen Faaraokoirat ja Ibizanpodencot ry:n jäsen. Kaikki SFK:n jäsenen omistamat faaraokoirat ja ibizanpodencot osallistuvat kilpailuun automaattisesti. Mikäli kilpailuun osallistuvalla koiralla on useampi kuin yksi (1) omistaja, tulee kaikkien omistajien olla SFK:n jäseniä. SFK:n jäsenmaksu on oltava maksettu kuluvan vuoden kesäkuun loppuun mennessä. Jäsenyys ja omistajuus tarkastetaan 30.6 + 3 pankkipäivää
* Vuoden harrastuskoira -lista julkaistaan kerhon lehdessä ja verkkosivuilla vuosittain.

Valokuvat julkaistaan minimissään kilpailun voittajasta.

* Vuoden koirat palkitaan yhdistyksen yleiskokouksessa.
* Pistelaskusta ja sääntömuutosehdotuksista huolehtii SFK:n koe- ja harrastetoimikunta. SFK:n hallitus vahvistaa tulokset ja sääntömuutokset.

Vuoden harrastuskoira on koira, joka kerää eniten yhteispisteitä. Kilpailuun osallistuvalla koiralla tulee olla suorituksia vähintään kahdesta (2) eri lajista.

Pisteitä kertyy seuraavasti:

* Osallistumisista Suomen Kennelliiton alaisiin virallisiin lajeihin ja kokeisiin.   
   Yksi (1) piste / osallistumiskerta.
* Koiran saavuttamalla tuloksella ei ole merkitystä pisteiden keräämisessä. Pelkkä osallistuminen huomioidaan, vaikka tuloksena olisi hylkäys.
* Pistelaskusta huolehtii SFK:n koe- ja harrastetoimikunta

Mikäli pisteet menevät tasan, voittaja on koira, joka:

* On osallistunut useampaan lajiin
* Mikäli pisteet ovat edelleen tasan, sijoitus jaetaan

Suomen Faaraokoirat ja Ibizanpodencot ry:n hallitus pidättää oikeuden tarvittaviin muutoksiin vuosittain.